Kiran Desai
Store norske leksikon,Språk og litteratur,Litteratur i verden,Asias litteratur,Indias engelskspråklig litteratur
Kiran Desai er en indisk forfatter som skriver på engelsk. Hun er mest kjent for romanen Tapets barn, som vant Bookerprisen i 2006.
Hun er datter av den anerkjente indiske forfatteren Anita Desai, ble født i India, kom til Storbritannia med familien som 14-åring og flyttet til USA cirka ett år senere. Der har hun blant annet studert ved Columbia University.Desai debuterte i 1998 med romanen Hullabaloo in the Guava Orchard (norsk oversettelse: Guruen i guavalunden, samme år), som fikk en svært god mottakelse. Hennes andre roman, The Inheritance of Loss, kom i 2006, høstet ovasjoner hos kritikerne og ble tildelt Bookerprisen (norsk oversettelse: Tapets barn, 2008). Bokens hovedtema kan sies å være emigrasjon og det å leve i skjæringspunktet mellom to verdener og mellom fortid og nåtid. Les mer i Store norske leksikon Indias litteratur